Adams Abdul Salam

Adams Abdul-Salam (wɔwoo no Ɔpɛnimma bosome da a ɛto so dunsia wɔ afe apem ahankron aduowɔtwe nnum, December 16, 1985) yɛ Ghana amanyɔni a ɔyɛ National Democratic Congress no muni. Ɔyɛ mmrahyɛbadwani ma New Edubease Mmarahyɛbadwam mpɛsoa wɔ Ashanti mantam mu.

 N'abrabɔ Mfitiaseɛ Ne Ne Nwomasua 
Wɔwoo Adams Abdul-Salam wɔ New Edubiase wɔ Ashanti Mantam mu wɔ 16 Ɔbɛnem 1985. Ɔkɔɔ Kwame Nkrumah Suapɔn a ɛhwɛ Nyansahu ne Mfiridwuma so, Ghana baabi a ɔwieeɛ ne Bachelor of Arts abodin krataa wɔ Amanyɔsɛm mu wɔ afe 2009. Abdul-Salam wɔ master’s degree wɔ Nkuraase Nkɔsoɔ mu a ɔsi Nkuraaseɛ Nhyehyɛeɛ so dua wɔ Brandon Suapɔn, Canada, wiee wɔ afe 2016.  Ɔsane nso yɛ obi a wawie Kumasi ntoasoɔ sukuu, a ɔwieeɛ wɔ mfeɛ mpem mmienu ne mmiɛnsa (2003).

 Adwumayɛ 

 Adwumayɛ mfitiaseɛ 
Abdul-Salam yɛɛ Nkuraase Nhyehyɛeɛ sohwɛfoɔ wɔ Nkuraaseɛ Nkɔsoɔ Asoɛeɛ, Canada na akyiri yi ɔyɛɛ Nhwehwɛmufoɔ a ɔka ho wɔ Nkuraaseɛ Mpɔtam ne Adwene mu Akwahosan Dwumadibea, Brandon Suapɔn Canada.

 Bɔɔlbɔ ho nhyehyɛe 
Ɔsan nso yɛɛ Adwumayɛfoɔ Panyin wɔ New Edubiase United Football Club. Mprempren ɔsom sɛ kuw no badwafo.

 Amanyɔsɛm 

 mmrahyɛbagua no mu mmɔdenbɔ 
Abdul-Salam dii nkonim wɔ mmrahyɛbagua no mu sɛ ɔbɛgyina National Democratic Congress ananmu ama New Edubease Constituency ansa na afe 2020 abatoɔ no aba wɔ Oforisuo 2019 mu wɔ berɛ a wankɔ a wɔansɔre atia no.

Wɔ December 2020 mu no, Ɔdii nkonim wɔ New Edubease Constituency mu wɔ mmrahyɛbagua abatoɔ no mu. Ɔdii nkonim denam abatoɔ 19,961 a ɔnyaeɛ a ɛgyina hɔ ma 52.4% tiaa nea ɔsɔre tia no paa a ɔyɛ mmrahyɛbadwani a ɔdi tumi seesei, George Boahen Oduro a ɔfiri New Patriotic Party a ɔnyaa abatoɔ 17,913 a ɛgyina hɔ ma abatoɔ a wɔtoeɛ no mu 47.0%.  New Edubease nkongua no yɛ nkongua a New Patriotic Party gyee fii National Democratic Congress no nsam wɔ 2016 mmrahyɛbagua Abatoɔ mu nanso wɔantumi ankora so mfeɛ 4 foforɔ.

 Mmrahyɛbadwani 
Abdul-Salam kaa ntam sɛ mmrahyɛbaguani a obegyina New Edubease Mantam no ananmu wɔ Ghana Ɔmanpanyin a ɛtɔ so nnan no mmrahyɛbagua a ɛtɔ so 8 no mu wɔ 7 Ɔbɛnem 2021.

 Boayikuw ahorow 
Ɔsom sɛ ɔmannifoɔ wɔ Mmarahyɛ Boayikuo nketewa ne mmrahyɛbagua no Mpɔtam Aban ne Nkuraase Nkɔsoɔ Boayikuo no mu.

 N'abrabɔ mu nsɛm 
Abdul-Salam yɛ Nkramoni. Ne nuabarima panyin, Yakubu Abdul-Salam yɛ New Edubiase United Football Club no CEO, Ɔhyehyɛɛ ne ne Titenani. Ɔyɛ Bissa fi abusuakuw mu.

 Adɔeyɛ 
Wɔ May 2022 mu no, ɔde nsa ho aduru bɛboro 4,500 maa nnipa a wɔwɔ New Edubiase Constituency wɔ COVID-19 ɔyaredɔm no mu wɔ Ghana.

 Ntotoho 

Nkyekyεmu:Ghana mmrahyɛbadwafoɔ 2021-2025
Nkyekyεmu:National Democratic Congress (Ghana) amanyɔni
Nkyekyεmu:Ghana mmrahyɛbadwafoɔ 2005–2009
Nkyekyεmu:National Democratic Congress (Ghana) Amanyɔfoɔ